Die kamer met die vaal beddegoed waarin Rudi en Henri geslaap het, is tydens die aanval in ’n bloedbad omskep.
Op die foto’s wat op 3 Mei vanjaar in die hof gewys is, kan gesien word hoe Rudi aan die voetenent van die een bed lê en Martin halfpad op die ander. Hulle was albei hemploos en in ’n slaapbroek.
Teresa lê in die gang buite die kamer met haar nagklere wat halfpad opgetrek is. Langs haar staan ’n boekrak.
In die lywige lêer vol foto’s sien ’n mens ook foto’s van ’n ongespoelde toilet, ’n wasgoeddraad met linne op, asook dié wat tydens die nadoodse ondersoek geneem is.